|  |  |
| --- | --- |
| Дата фіксацыі, дадзеныя носьбіта інфармацыі: прозвішча, імя, імя па бацьку, год і месца нараджэння, месца жыхарства, веравызнанне | 20.05.2018 г. Кулевіч Галіна Іванаўна 01.09.1942 г.н., в. Скарводы Воранаўскага раёна, каталічка |
| Назва абрада (свята, звычая) | Пярэпыты |
| Агульныя звесткі (дата і месца правядзення, прымеркаванасць да катал. ці правасл. календара) | Самым лепшым часам для пярэпытаў лічыўся канец лета і пачатак восені, адразу пасля ўборкі ўраждаю. Таксама час ад Хрышчэння да Масленіцы. У Пярэпыты да нявесты прыходзілі звычайна ў аўторак, чацвер ці суботу.  |
| Стан бытавання:а) захаваны ў памяці носьбіта;б) жывая традыцыя  | Захаваны ў памяці носьбіта |
| Паслядоўнае апісанне абрада (свята, звычая) і яго этапаў (калі ёсць) | **1 этап – прыход перапытчыцы:** “*У нашай мясцовасці перапытчыца ішла не адна, а разам з жаніхом, які з сабой нёс падарункі для нявесты і яе сям’і, а таксама незамужнімі дзяўчатамі*”. Прыходзілі часцей у першай палавіне дня. Звычайна перапытчыцай была сваха, якая магла ўпэўнена і з гумарам шмат гаварыць. Адзенне ў яе было яркім. У руках несла каравай, спечаны маці жаніха. І толькі калі пярэпыты адбываліся ўдалыя, перад адыходам да хаты аддавала гэты каравай маці нявесты і гаварыла, каб чакалі ў хуткім часе сватоў. Ідучы па дарозе, спявалі песні, а дзяўчаты варажылі: перапытчыца пускала чырвоную стужку на зямлю і круціла яе, а дзяўчаты павінны былі на яе наступіць, калі якая наступіла, то хутка выйдзе замуж. **2 этап: агляд хаты і надворных будынкаў:** Прыйшоўшы пад драўляную браму, якая ўстаноўлена на ўваходзе ў падворак, перапытчыца пачынала галасіць, прыгаворваючы: “*прыйшла перапытаць, пераглядзець усё ў гэтай хаце, ці засылаць сватоў да нявесты*…”. Жартоўна перапытвала-шуткавала, ці хочуць яе тут бачыць, ці адкрыюць ёй вароты. У станоўчы адказ сям’і нявесты перапытчыца, жаніх і дзяўчаты праходзілі ў двор, віталіся з гаспадарамі, кланяліся адзін аднаму ў пояс. Перапытчыца першай справай прадстаўляла жаніха, і паведамляла мэты свайго прыходу. Адразу, без усякага запрашэння, прымаецца абглядаць падворак, стан хаты, гаспадарчых пабудоў. Многія дзеянні адбываліся з жартамі. Праглядала, “… *ці шашаль не паеў, праглядала сцены вялікім цвіком, стукала па іх…*”. Бо па прыходу да хаты пасля пярэпыт усё, што бачыла, трэба будзе расказаць бацькам жаніха. **3 этап: частаванне пірагом:** Як усе сядуць за стол, выходзіла нявеста і, пачынаючы з перапытчыцы і жаніха, раздавала па кавалачку пірага, які сама пякла, гасцям. Аднак ніхто не спрабаваў пірага, пакуль перапытчыца першай не пакаштуе і не ацэніць яго на смак. Дачакаўшыся пахвалы за прыгатаваны смачны пірог, нявеста сядала каля бацькоў, а гаспадар хаты ўставаў і запрашаў усіх пачаставацца перш пірагом, а пасля і стравамі, якія прыгатавала жонка з дачкой.**4 этап: знаёмства з сям’ёй:** Перапытчыца несла з сабой у маленькім мяшочку жменьку манет, каб прыйшоўшы ў хату, кінуць у куце, для таго, каб падчас застолля “*пасароміць*” нявесту, што не вельмі добра прыгатавалася да прыходу гасцей, дрэнна вычысціла хату, а таксама паглядзець на яе рэакцыю: што яна будзе рабіць. Нявеста, канечне, была гатова да такіх жартоўных выхадак перапытчыцы, па-гэтаму, сеўшы за стол, ціхонька збірала так называемае “смецце”, пасля чаго перапытчыца пачынала яе хваліць. А калі нявеста прыносіла сабраныя манеты перапытчыцы, тая адказвала: “*Гэта ўжо тваё*”. За сталом бацька таксама рознымі спосабамі хваліў сваю дачку, а перапытчыца, у сваю чаргу, не толькі пераспрашвала пра нявесту, але і прасіла паказаць, што і як яна ўмее рабіць. Перш частавала пірагом, затым глядзела як яна збірае манеты, а потым пыталася: ці ўмее танцаваць і спяваць. Нявеста на пытанне адказвала песняй, якую сама зачынала, а дзяўчаты падхоплівалі. Пасля перапытчыца і сама магла заспяваць, і жаніху наказвала, каб узяў нявесту і разам з ёй патанцаваў, тым самым глядзела, ці падыходзяць яны адзін аднаму.**5 этап: абмен падарункамі і хлебам**: Ужо калі пэўны час пасядзелі за сталом, паспявалі песні, калі перапытчыца папераспрашвала ўсе, што ей хацелася, бацька нявесты прасіў расказаць пра жаніха. Перапытчыца разам з жаніхом уставала і пачынала хваліць жаніха, які і сам браў на сябе размову з бацькам, уручаў падарункі, каб толькі спадабацца сям’і нявесты. Бацька хваліў жаніха, прыгаворваючы, што могуць ужо засылаць сватоў. А затым пытаўся ў дачкі, ці згодна яна пайсці замуж. Дачка тут жа пыталася у бацькоў, ці згодныя яны пусціць яе замуж за хлопца. Тыя ж у адказ гаварылі, што ён ім спадабаўся (ці не спадабаўся). Пасля згоды нявеста дорыць жаніху бутэльку з тлушчам, укручаную ў ручнік, які выткала сама ў знак згоды, багацця і добрага жыцця. Пасля гэтага маці нявесты дорыць перапытчыцы каравай, каб тая перадала яго бацькам жаніха ў знак згоды да прыезду сватоў. А перапытчыца перадае каравай, з якім прыйшла ў госці ад імя бацькоў жаніха, пасля аб’яўляе, каб нявеста рыхтавалася да прыезду сватоў. У знак дамоўленасці ўсе прысутныя распіваюць апошнюю бутэльку гарэлкі, а нявеста вешала на браму тканы ручнік “… *каб усе на вёсцы бачылі, што пярэпыты ў гэтай хаце адбыліся ўдалыя*”. |
| Рытуальныя рэчы і атрыбутыка:* назва;
* матэрыял вырабу;
* прызначэнне;
* тэхналогія вырабу (пры неабходнасці).
 | Нявесцін пірог: пякла сама нявеста ці разам з маці, каб пачастваць перапытчыцу, жаніха і гасцей. Бутэлька з тлушчам: укручаная ў ручнік, які выткала нявеста сама, дарылася ў канцы пярэпытаў жаніху, калі атрымала дазвол ад бацькоў выйсці замуж за хлопца, як знак згоды, багацця і добрага жыцця. Падарункі жаніха: розныя вырабы з дрэва, фігуркі жывёл, лялькі, зробленыя сваімі рукамі, лён, маткі нітак, палатно, стужкі.Тканы ручнік: нявеста вешала на браму, каб усе на вёсцы бачылі, што пярэпыты ў гэтай хаце адбыліся удалыя.Караваі: маці нявесты дарыла перапытчыцы каравай, каб тая яго перадала бацькам жаніха, у знак згоды да прыезд сватоў. А перапытчыца перадавала каравай, з якім прыйшла ў госці, ад імя бацькоў жаніха у знак згоды, што пярэпыты адбыліся і праз пару дней чакаць у сваты. |
| Касцюм:1. маскарадны (кароткае апісанне касцюма і ўказанне касцюміраваных персанажаў);
2. абрадавы, з апісаннем:
* - складаючых касцюма;
* - галаўнога ўбора (назва, спосаб завязвання);
* - упрыгожванняў;
* - абутку;
* - фотаздымкі прыкладваюцца (калі ёсць).
 | Святочнае адзенне.Дзяўчына апранала доўгую кашулю, спадніцу, фартух, безрукаўку. Галаўны ўбор - скіндачка, якая рабілася з кужэльнага палатна і мела больш вузкую сярэднюю частку і шырокія канцы. Абутак – боцікі ці чобаты, якія мелі высокія халявы. |
| Песні:а) назва, жанр;б) месца, час выканання;в) выканаўцы (полаўзроставая катэгорыя);г) колькасны склад (сольна, дуэтам, ансамблем);д) музычнае суправаджэнне;е) атрыбутыка;ж) тэксты песень. | **Пайшла Марта жыта жаці** – пачынала спяваць нявеста, затым падтрымлівалі дзяўчатыПайшла Марта жыта жаці, ды забыла сярпа ўзяці, \* Жаль жа мне не казака, жаль жа мне не яго, \*\* Пратаптала, гоп, чаравічкі, ходзячы да яго. Пайшла Марта воду браці, забылася вёдры ўзяці.Пайшла Марта ў лес па дровы, заблудзіла, чарнаброва,Казаў бацька: “Дам карову, сватай Марту чарнаброву!” \* - кожны радок паўтараецца двойчы  \*\* - паўтараецца двойчы пасля кожнага радка **Чарнаморчык** – спявалі дзяўчаты, пад песню танцавалі жаніх і нявестаЛюбіць мяне, мамачка, чарнаморчык, \* Вывяў мяне босеньку на марозік.Вывеў мяне , вывеў мяне і пытае,Ці баішся мрозіку, маладая?Мрозу нема, мрозу, нема, тылько роса,А я, маладзенькая, стаю боса,Прастаяла ночаньку, я й другую,А я, маладзенькая, ног не чую.Трэба было у мамачкі панаваці,Чаравічак з ножанькаў не здымаці.Любіць мяне, мамачка, чарнаморчык,Вывяў мяне босеньку на марозік.\* - першы радок кожнай страфы паўтараецца двойчы**Ой, сівы конь бяжыць –** спявалі напрыканцы абрадуОй, сівы конь бяжыць, на ім бела грыва. Ой спанаравілась, ой, спанаравілась, мне тая дзяўчына.  Ня так та дзяўчына, як яе лічанька. Ой, падай, дзяўчына, ой, падай, дзяўчына, на каня ручаньку. Рукі не падала, тры словы сказала: Няхай бы я жыла, няхай бы я жыла, кахання не знала. Бо тое каханне з вечора да рання, Як сонейка ўзыйдзе, як сонейка ўзыйдзе - каханне адыйдзе. Ой, сівы конь бяжыць, на ім бела грыва. Ой спанаравілась, ой спанаравілась, мне тая дзяўчына. |
| Традыцыйная кухня:а) назва стравы;б) час ужывання;в) хто гатаваў;г) працэс прыгатавання. | Маці дзяўчыны гатавала святочны стол: мачанку, дранікі, бліны, каўбасы, вяндліну.Пірог нявесцін:складнікі цеста: мука — 300 гр., малако халоднае — 110 гр., яйко — 1 шт., масла сметанковае халоднае — 90 гр., цукар — 35 гр., соль — 5гр., дрожджы свежыя —15 гр.Начынне – вішнёвае варэнне — 600 гр., цукар — па смаку, крухмал кукурузны — 2 ст.л., яйко для змазвання.ПРЫГАТАВАННЕ:Спачатку у цёплае малако клалі дрожжы, соль і цукар, пакідалі на 20 хвілін у цёплае месца, каб падыйшла апара. Затым дадавалі масла, яйкі і муку. Усё добра вымешвалі і давалі “адпачыць” цесту, каб яно падыйшло ў 2-3 разы. Пасля ізноў вымешваі, усыпалі кукурузны крухмал і фармавалі пірог, у сярэдзіну якога клалі вішнёвае варэнне. Накрывалі яго палатном і пакідалі ў цёплым месцы на 20-30 хвілін, каб пірог падняўся. Затым ставілі ў печ і пяклі да гатоўнасці. |